Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 75/12/6609	Rimavská Sobota, 3.4.2012
EEČ : 2-49-41-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1, odsek 3 písmeno c) Trestného zákona číslo 300/2005 Zbierky zákonov v znení Zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rimavská Sobota
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
od 19.02.2011 do 26.03.2011 v obci XXXXX XXXXX a všade inde, kde sa zdržiaval si neplnil pravidelne a v plnej výške svoju zákonnú vyživovaciu povinnosť, ktorá mu vyplýva zo Zákona o rodine číslo 36/2005 Zbierky zákonov a  ktorá mu bola uložená rozsudkom Okresného súdu XXXXX spisovej značky Nc 679/00 z 30.05.2000 právoplatným a vykonateľným 08.06.2000 a to prispievať výživným na svoju dcéru maloletú XXXXX, narodenú XXXXX XXXXX, sumou vo výške po 200,-- Sk mesačne, t. j. po 6,63 € mesačne, vždy do 15-teho dňa toho ktorého mesiaca vopred do rúk matky dieťaťa XXXXX XXXXX, narodenej XXXXX v Rimavskej Sobote, trvalým bydliskom XXXXX, XXXXX, ktorú vyživovaciu povinnosť začal za neho plniť Úrad práce, sociálnych vecí a rodiny XXXXX, XXXXX, ktorý úrad vyplácal matke dieťaťa XXXXX na dieťa maloletú XXXXX náhradné výživné vo výške po 6,64 € mesačne, počnúc 01.06.2011 do 31.10.2011 za otca dieťaťa obvineného XXXXX na základe rozhodnutia číslo B/2011/13714/NV/EA/1 z 11.10.2011, právoplatného 31.10.2011, aj napriek tomu, že za uvedené obdobie nikde nepracoval, nebol poberateľom podpory pred nástupom do zamestnania, resp. dávok v hmotnej núdzi a iných dávok, čím mu vznikol za uvedené obdobie do 26.03.2012 na zameškanom výživnom pre matku dieťaťa  XXXXX XXXXX dlh vo výške 72,93 €, 
pričom uvedeného konania sa dopustil aj napriek tomu, že bol odsúdený trestným rozkazom Okresného súdu XXXXX spisovej značky 11T/221/2010 z 26.11.2010, právoplatným 18.02.2011 za prečin zanedbania povinnej výživy podľa § 207 odsek 1 Trestného zákona a bol mu uložený podmienečný trest odňatia slobody na 4 mesiace so skúšobnou dobou v trvaní 12 mesiacov a povinnosť spočívajúca v príkaze zaplatiť v skúšobnej dobe matke dieťaťa XXXXX zameškané výživné vo výške 139,41 €.  
Právna veta:
lebo zanikla trestnosť činu
Odôvodnenie:
   Vyšetrovateľ Okresného riaditeľstva PZ, Odboru kriminálnej polície PZ XXXXX uznesením sp. zn. ORP-32/OVK-RS-2012 z 09.02.2012 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1, odsek 3 písmeno c) Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 02.04.2012 bol na tunajšiu prokuratúru predložený vyšetrovací spis na vec sa vzťahujúci spolu s návrhom vyšetrovateľa PZ na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie § 86 písmeno a) Trestného zákona za prečin zanedbania povinnej výživy podľa § 207 odsek 1, odsek 3 písmeno c) Trestného zákona
		
Obvinený XXXXX pred vyšetrovateľom OR PZ XXXXX 26.03.2012 uviedol, že je pravdou, že bol rozsudkom súdu zaviazaný k plneniu vyživovacej povinnosti na svoje dieťa XXXXX do rúk jej matky XXXXX XXXXX vo výške po 6,64 €, vždy do 15-teho dňa toho ktorého mesiaca vopred. Obvinený uviedol, že výživné platí, ale nepravidelne, ale platí ako sa má dá, nakoľko nemá príjem. V roku 2011 v marci  vyplatil XXXXX výživné vo výške 19,81 € za mesiace január, február a marec 2011, v máji 2011 vyplatil 13,28 € za apríl a máj 2011. Potom vyplatil výživné vo výške 46,48 € za mesiace jún až december 2011 a v roku 2012 vyplatil 19,92 € ako výživné za mesiace január, február a marec 2012. Na základe tohto výživné od 19.02.2011 do konca mesiaca marec 2012 vyplatil v plnej výške. V závere svojho výsluchu obvinený prisľúbil, že výživné sa bude snažiť platiť pravidelne. O zaplatení výživného predložil do vyšetrovacieho spisu ústrižky o zaplatení vyššie citovaných súm matke dieťaťa XXXXX. 

Svedkyňa a zároveň poškodená XXXXX 02.03.2012 pred vyšetrovateľom PZ uviedla, že obvinený XXXXX bol rozsudkom súdu zaviazaný k plneniu vyživovacej povinnosti na svoje maloleté dieťa XXXXX do jej rúk, ako matky tohto dieťaťa, a to vo výške po 6,63 € mesačne. Keďže si obvinený XXXXX výživné neplnil, podala na neho poškodená opätovne trestné oznámenie na polícii. Ďalej poškodená uviedla, že od 19.02.2011 v roku 2011 vyplatil obvinený XXXXX výživné nepravidelne tak, že v marci 2011 jej poslal sumu vo výške 19,81 €, v máji 2011 sumu vo výške 13,28 € a v novembri 2011 sumu vo výške 46,48 €. Teda dlh na výživnom vo výške 79,56 € vyplatil a uhradil zameškané výživné za obdobie od 19.02.2011 do konca marca 2012 v plnej výške. Poškodená zároveň podotkla, že nepripája sa k trestnému postihu obvineného XXXXX, nakoľko tento zaplatil celé zameškané výživné a jej dieťa maloletá XXXXX núdzou netrpela, nakoľko sa o ňu riadne starala podľa svojich finančných možností. Na dieťa poberala aj náhradné výživné. 

Svedkyňa XXXXX, pracovníčka ÚPSVa R XXXXX, vo svojej výpovedi potvrdila skutočnosť, že Úrad práce, sociálnych vecí a rodiny XXXXX, XXXXX, vyplácal na základe žiadosti matky XXXXX na dieťa maloletú XXXXX náhradné výživné vo výške po 6,64 € mesačne, počnúc 01.06.2011 za otca dieťaťa obvineného XXXXX na základe rozhodnutia číslo B/2011/13714/NV/EA/1 z 11.10.2011, právoplatného 31.10.2011. Svedkyňa ďalej uviedla, že menovanej zanikol nárok na náhradné výživné počnúc  01.11.2011. 

Vo vyšetrovacom spise sa nachádza rozsudok Okresného súdu XXXXX spisovej značky Nc 679/00 z 30.05.2000 právoplatný a vykonateľný 08.06.2000, ktorým bol obvinený XXXXX súdom zaviazaný prispievať výživným na svoju dcéru maloletú XXXXX, narodenú XXXXX v Rimavskej Sobote, sumou vo výške po 200,-- Sk mesačne, t. j. po 6,63 € mesačne, vždy do 15-teho dňa toho ktorého mesiaca vopred do rúk matky dieťaťa XXXXX XXXXX, narodenej XXXXX v Rimavskej Sobote, trvalým bydliskom XXXXX, XXXXX.

Do vyšetrovacieho spisu boli taktiež zabezpečené listinné dôkazy a to rozhodnutie Úradu práce, sociálnych vecí a rodiny XXXXX, pracovisko XXXXX číslo B/2011/13714/NV/EA/1 z 11.10.2011, právoplatné 31.10.2011 o poskytovaní náhradného výživného matke dieťaťa XXXXX za obvineného XXXXX, ako aj ústrižky o zaplatení zameškaného výživného obvineným matke dieťaťa XXXXX z 07.03.2011 a to vo výške 19,81 €, z 25.05.2011 vo výške 13,28 €, 15.11.2011 vo výške 46,48 €, 13.02.2012 vo výške 148,08 € na pošte v XXXXX  a ostatné listinné dôkazy. 

Podľa § 207 odsek 1, odsek 3 písmeno c) Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného a uvedený čin spáchal, hoci bol v predchádzajúcich dvadsiatich štyroch mesiacoch za taký čin odsúdený. 

Podľa § 86 písmeno a) Trestného zákona trestnosť prečinu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 

Vzhľadom k vyššie uvedeným skutočnostiam, keďže si obvinený XXXXX splnil dodatočne svoju vyživovaciu povinnosť v plnej výške a uhradil zameškané výživné za obdobie od 19.02.2011 do 26.03.2012 a nakoľko o dieťa maloletú XXXXX v uvedenom období bolo riadne postarané zo strany jej matky XXXXX a táto núdzou netrpela, som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej  prokuratúry Rimavská Sobota.
O sťažnosti rozhodne prokurátor Krajskej prokuratúry Banská Bystrica.
Sťažnosť má odkladný účinok.

JUDr. Renáta Vavráková
prokurátorka